Publication: Magyar Közlöny
Issue: MK-2002-100 (Year: 2002, Number: 100)
Era: 1990-2004
Section: 15/1991. (IV. 13.) AB határozat óta az Alkotmánybíróság
Paragraph Index: 660

2. Külön vizsgálatot igényel a sporttörvény 85. § (3) bekezdésének a) pontja, amely „szabálysértési vagy büntetõeljárás lefolytatásának megkönnyítése céljából” teszi lehetõvé (sok esetben kötelezõvé) a felvételek készítését és rögzítését. Mindenekelõtt azt hangsúlyozzuk, hogy szélsõséges eseteket kivéve, nem tartjuk elfogadhatónak a magánérdekek védelmének közpénzen történõ rendõrség általi ellátását. Így nem vitatjuk a törvényhozó azon választását, amely szerint a sportrendezvény szervezõjének mint magánjogi jogalanynak a kötelezettsége és felelõssége, hogy a sportrendezvény biztosítását magánérdekeinek és résztvevõk személy- és vagyonbiztonsági érdekeinek védelmét ellássa. Mindazonáltal lehetnek olyan nyilvános területen tartott sportrendezvények, amelyeken a nézõk nagy száma miatt felmerülhetnek a sportrendezvény lebonyolításával kapcsolatos közbiztonsági aggályok. A jogalkotó olyan kötelezettséget ír elõ a szervezõnek, amely szerint legalább tíz munkanappal a sportrendezvény lebonyolítása elõtt be kell jelentenie a sportrendezvény megtartását az illetékes rendõrkapitányságnál, mellékelve a sportrendezvényre vonatkozó biztonsági tervet. Ha a szervezõ a rendõrségnek a biztonsági tervben szereplõ rendezõi létszám növelésére irányuló felhívását figyelmen kívül hagyja és a sportrendezvényen olyan rendbontás történik, amelynek felszámolására rendõrségi erõk összevonása, átcsoportosítása válik szükségessé, a szervezõ köteles megtéríteni a rendõrségnek az intézkedéssel összefüggésben felmerült — igazolt — költségeit. (Végrehajtási rendelet, 6—7. §-ok.) A sportrendezvény biztosítására a szervezõ széles körben köteles igénybe venni rendezõt. A szervezõ dönthet arról is, hogy rendezvénybiztosítás ellátására szóló szerzõdést köt a rendõrséggel. Végsõ soron tehát a szervezõ felel azért, hogy jól méri-e fel a sportrendezvénnyel kapcsolatos biztonsági kockázatokat. Ezzel együtt a törvényhozó fakultatív, de sok esetben — a 85. § (1) és (3) bekezdés a) pontja miatti átfedés következtében — kötelezõ módon rendeli el büntetõ- és szabálysértési eljárások lefolytatásának céljából a sportrendezvény helyszínén történõ kamerás felvételt, amelyet a szervezõ harminc napig köteles tárolni, és adott esetben állami szerveknek köteles kiszolgáltatni. Ennek csak az lehet az oka, hogy — a törvényhozó szerint — a kötelezõ kamerás felvétel alkalmazása körébe tartozó sportrendezvények teljes ideje alatt közbiztonsággal kapcsolatos absztrakt veszély van. Tehát nem arról van szó, hogy akkor készülnek felvételek mások személy- és vagyonbiztonsága vagy a szervezõ magánérdekeinek biztosítása érdekében, amikor ezek az érdekek konkrét veszélynek vannak kitéve, hanem ilyen veszélyhelyzet hiánya esetén is a sportrendezvény teljes idõtartama alatt. A sportrendezvény teljes idõtartama alatt kötelezõ felvételkészítés nem szolgál más célt, mint bizonyítékgyûjtést, amelyek szabálysértési vagy büntetõeljárások során felhasználhatók. A szabálysértési és büntetõeljárások során a bizonyítékok összegyûjtése a nyomozó hatóság feladata. E feladatának ellátása során a nyomozó hatóság közhatalmat gyakorol, amelynek ellátásához szükségképpen kapcsolódnak alapvetõen a jogállamiságból [Alkotmány 2. §

Source: https://magyarkozlony.hu/hivatalos-lapok/01e5f1f70500f72741e186bbc18c49d694669619/dokumentumok/1a466d6d173a31fe9e4827139632f9d8f281a23f/letoltes